โทรไม่ขับ
โดย...แบงก์กลิ้ง
15 ก.ย. 2558

โดย...แบงก์กลิ้ง
เป็นซุป’ตาร์ดวงใหม่ในแวดวงนักเศรษฐศาสตร์ ดร.อมรเทพ จาวะลา ผู้อำนวยการอาวุโส สำนักวิจัย ธนาคารซีไอเอ็มบี ไทย ที่ฮอตมากเมื่อวานนี้มีแต่สื่อต่อสายขอเชิญออกรายการสดทางทีวีและวิทยุหลายรายการ
ก็คนมันฮอต ทำให้ ดร.อมรเทพ ต้องขับรถไปด้วยพูดไปด้วย ใช้วิธีเปิดสปีกเกอร์ ไม่ได้ยกหูโทรศัพท์ให้คอมเมนต์อันเป็นการผิดกติกาการขับรถแต่อย่างใด 
ขณะที่กำลังให้สัมภาษณ์รายการเจาะประเด็น ทางมันนี่แชนแนล เรื่อง “ผลประชุมเฟด Fed ทำค่าเงินผันผวน” ก็ถอยรถไปจูบกับรถที่จอดอยู่ข้างๆ เบาๆ ถึงจะตกอกตกใจแค่ไหน ก็ไม่ได้มีคำอุทานแปลกๆ ออกมากลางรายการแต่อย่างใด ทั้งที่เป็นรายงานสด
สำหรับเจ้าของรถคู่กรณีก็ดีใจหาย ไม่ได้โกรธเคือง ดร.อมรเทพ ทำให้เจ้าตัวโล่งใจไปเปลาะนึง
แต่เหตุการณ์นี้ทำให้หนุ่มฮอตอมรเทพ เข็ดไปเลย ถึงขั้นคิดว่าจะไปหัดขับรถใหม่ที่แยกโสตประสาทพูด ขับ และคิดถึงกราฟที่จะพูดได้ หรือไม่ก็หาคนขับรถให้เลยดีน้า
แล้วเจ้าตัวก็เปรยว่า ง่ายกว่าไหมถ้าไม่ต้องโทรแล้วขับรถ